Stesen kereta api Kulai

Stesen kereta api Kulai ialah sebuah stesen kereta api yang terletak di Bandar Kulai, Johor. Sejarah Pembinaan awal Stesen ini telah dibuka pada 1 Julai 1909, serentak dengan stesen-stesen pada jajaran kereta api antara Gemas dan Johor Bahru yang dikenali sebagai Keretapi Negeri Johor (Johor State Railway). Jajaran ini kemudiannya digabungkan dengan Keretapi Negeri-Negeri Melayu Bersekutu (Federated Malay States Railways) menghubungkan stesen Padang Besar dengan Singapura. Dinaik taraf Bagi memberi laluan kepada projek landasan berkembar elektrik (PLBE) antara Gemas dan Johor Bahru, stesen ini telah ditutup dan berpindah operasi ke sebuah lokasi berdekatan bermula 4 Ogos 2021. Pada 12 Mac 2025, stesen baharu yang lebih besar dan canggih telah dibuka, meneruskan perkhidmatan kereta api seperti biasa. Stesen Kulai tersenarai sebagai salah satu perhentian bagi perkhidmatan ETS bermula 12 Disember 2025, sekaligus menandakan penamatan perkhidmatan Ekspres Selatan pada 1 Januari 2026. Shuttle Selatan Pada 16 Jun 2026, perkhidmatan Shuttle Selatan telah dibuka kepada awam dan sebuah majlis pelancaran telah disempurnakan oleh Loke serta Menteri Besar Johor, Dato' Onn Hafiz Ghazi di stesen ini. Fasa pertama perkhidmatan ini ialah pengenalan dua laluan iaitu laluan Kulai–JB Sentral–Kulai serta laluan Kempas Baru–Pasir Gudang–Kempas Baru. Tren lokomotif kelas 25, set sama yang pernah digunakan untuk laluan Ekspres Selatan sebelum ianya ditamatkan pada 1 Januari 2026 akan digunakan untuk laluan yang pertama, manakala tren komuter hibrid EMU kelas 83 ditarik lokomotif pula akan digunakan untuk laluan kedua, memandangkan laluan tersebut masih belum dielektrikkan. Dalam tempoh 3 bulan selepas pelancarannya, laluan JB Sentral akan dilanjutkan ke 4 lagi stesen utara dari Kulai iaitu Layang-Layang, Rengam, Kluang dan Paloh. Perkhidmatan Shuttle Selatan Jadual berkuat kuasa 16 Jun 2026: Tren ke Johor Bahru Sentral 8001: 04:45 8011: 07:00 8025: 11:30 8035: 16:45 8043: 19:20 Ekspres Rakyat Timuran Jadual berkuat kuasa 1 Januari 2026: Tren ke timur (Tumpat) ERT26: 21:46 Tren ke selatan (Johor Bahru Sentral) ERT27: 10:52 ETS Jadual berkuat kuasa 1 Jun 2026: Tren ke utara EP9442 ke Padang Besar: 07:58 EP9524 ke KL Sentral: 09:03 EP9326 ke Butterworth: 10:16 EP9428 ke Padang Besar: 11:46 EP9528 ke KL Sentral: 13:08 EP9530 ke KL Sentral: 15:23 EP9532 ke KL Sentral: 16:43 Tren ke selatan EP9523 dari KL Sentral: 11:53 EP9523 dari Butterworth: 14:59 EG9425 dari Padang Besar: 17:34 EP9531 dari KL Sentral: 19:13 EP9533 dari KL Sentral: 21:33 EG9499 dari Padang Besar: 22:10 EP9535 dari KL Sentral: 23:58 Rujukan